Diari Oficial de la Generalitat Valenciana


Sumari del DOGV 1900, del 10-11-1992 (1992/800440)

LLEI de la Generalitat Valenciana 6/1992, de 6 de novembre, de Capitalitat del Partit Judicial número 18, de la província de València, de la Comunitat Valenciana
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1992/11/06/6/dof/vci/html**

### Dades del document

Número de DOGV
:   1900

Data del DOGV
:   10-11-1992

Secció del DOGV
:   DISPOSICIONS GENERALS

Número del document
:   1992/800440


Data del document
:   06-11-1992

Organisme emissor
:   Presidència de la Generalitat

Tipus de document
:   Llei

Llei de la Generalitat Valenciana 6/1992, de 6 de novembre de 1992, de Capitalitat del Partit Judicial número 18, de la província de València, de la Comunitat Valenciana.  
Sia notori i manifest a tots els ciutadans que les Corts Valencianes han aprovat, i jo, d'acord amb el que estableixen la Constitució i l'Estatut d?autonomia, en nom del Rei, promulgue la llei següent:  
PREAMBUL  
L?Estatut d?autonomia, en l'article 39.2, atribueix a la Generalitat Valenciana la competència per a fixar la delimitació de les demarcacions territorials dels òrgans jurisdiccionals en el seu territori i la localització de la seua capitalitat.  
La posterior Llei Orgànica 6/1985, d?1 de juliol, del Poder Judicial, a l'article 35 estableix, d'una banda, que les comunitats autònomes participaran en l?organització de la demarcació judicial dels seus respectius territoris i en trametran al govern de la nació una proposta en què es fixaran els partits judicials, i d'altra, que la determinació de la capitalitat dels partits judicials correspon a les comunitats autònomes mitjançant una llei de les assemblees legislatives respectives.  
La Llei 38/1988, de 28 de desembre de Demarcació i de Planta Judicial, va fer una redefinició dels partits judicials i va fixar el seu àmbit territorial mitjançant la determinació del municipi o municipis que els integren, segons va establir l'annex I d'aquesta llei. La Llei de la Generalitat Valenciana 9/1989, de 29 de desembre, va establir la capitalitat dels trenta-quatre partits judicials creats per la Llei 38/1988.  
La recent Llei 3/1992, de 20 de març, sobre mesures de correcció de la Llei 38/1988, de 28 de desembre, de Demarcació i de Planta Judicial, ha introduït modificacions en l'annex 1 d'aquesta llei, que afecten la Comunitat Valenciana i, en concret, la província de València, ja que hi crea un nou partit judicial, el número 18, que comprèn els municipis següents: Alcácer, Alfarp, Beniparrell, Catadau, Llombai, Monserrat, Montroy, Picassent i Real de Montroy.  
II  
Dins d'aquest marc normatiu i de competències, aquesta llei té com a finalitat fixar la capitalitat del nou partit judicial establert per a la Comunitat Valenciana (província de València) en la Llei 3/1992, de 20 de març  
Per a la qual cosa s'ha considerat fonamentalment la importància de la població i l?existència d'un centre penitenciari a la localitat seu del nou partit judicial.  
Igualment s'han pres en consideració els informes emesos per la Direcció General d?Administració Local, de la Conselleria d?Administració Pública, en compliment del que preveu el Decret 170/1985, de 28 d?octubre, del Govern Valencià, i per la Federació Valenciana de Municipis i Províncies, respectivament.  
Article únic  
La capital del nou partit judicial establert per a la Comunitat Valenciana per la Llei 3/1992, de 20 de març, sobre mesures de correcció de la Llei 38/1988, de 28 de desembre, de Demarcació i de Planta Judicial, és la següent:  
Província de València  
Partit Judicial núm. 18, Picassent.  
DISPOSICIO DEROGATORIA  
Queden derogades totes les disposicions que s'oposen al que disposa aquesta llei.  
DISPOSICIONS FINALS  
Primera  
El Govern Valencià i la Conselleria d?Administració Pública, en l?àmbit de les respectives competències, adoptaran les disposicions que siguen necessàries per a l'aplicació i el desplegament d'aquesta llei.  
Segona  
Aquesta llei vigirà l?endemà de la seua publicació al Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta llei.  
València, 6 de novembre de 1992.  
El President de la Generalitat Valenciana,   
JOAN LERMA I BLASCO


Còpia Permalink ELI